อียูเสนอคว่ำบาตรน้ำมันดิบรัสเซีย พ่วงลงโทษธนาคาร 
European Commission President Ursula von der Leyen unveiled a new package of sanctions that includes a ban on all Russian oil, with crude oil imports stopping within six months and imports of refined products by the end of the year.
โดยมาตรการลงโทษชุดใหม่นี้ต้องได้รับเสียงสนับสนุนอย่างเป็นเอกฉันทน์จากประเทศสมาชิกสหภาพยุโรปก่อนที่จะมีผลบังคับใช้ ฟ็อน แดร์ ไลเอิน กล่าวกับสภายุโรปในวันพุธว่า "เรื่องนี้ไม่ใช่เรื่องง่ายเนื่องจากบางประเทศ (ในสหภาพยุโรป) ยังคงพึ่งพาน้ำมันจากรัสเซียอย่างมาก แต่เราจำเป็นต้องทำ" ประธานคณะกรรมาธิการสหภาพยุโรปกล่าวด้วยว่า การค่อย ๆ ลดการนำเข้าน้ำมันจากรัสเซียลงจะช่วยให้ประเทศสมาชิกอียูมีเวลาหาทางเลือกอื่นทดแทนน้ำมันจากรัสเซีย และยังช่วยชะลอผลกระทบต่อตลาดพลังงานโลกด้วย ถือเป็นการเพิ่มแรงกดดันรัสเซียและลดแรงกระแทกทางเศรษฐกิจไปพร้อมกัน ที่ผ่านมา ประธานาธิบดียูเครน โวโลดิเมียร์ เซเลนสกี ได้พยายามผลักดันให้มีการขยายมาตรการลงโทษต่อภาคพลังงานของรัสเซีย โดยกล่าวเมื่อต้นสัปดาห์นี้ว่า มาตรการลงโทษชุดใหม่ของยุโรปควรรวมถึงวิธีการที่เป็นรูปธรรมชัดเจนในการสกัดกั้นรายได้จากพลังงานของรัสเซีย นอกจากด้านพลังงานแล้ว มาตรการลงโทษชุดใหม่ของอียูยังรวมถึงการถอดธนาคารขนาดใหญ่ที่สุดของรัสเซีย ซเบอร์แบงค์ (Sberbank) ออกจากเครือข่ายธุรกรรมการเงินระหว่างประเทศ SWIFT รวมทั้งเพิ่มรายชื่อของเจ้าหน้าที่ระดับสูงของกองทัพรัสเซียผู้รับผิดชอบต่อ "การก่ออาชญากรรมสงคราม" ในเมืองบูชาและการโจมตีเมืองมาริอูโพล ไว้ในบัญชีดำของผู้ที่ถูกลงโทษโดยสหภาพยุโรปด้วย ฟ็อน แดร์ ไลเอิน กล่าวว่า ปธน.ปูตินจะต้องชดใช้ราคาแพงสำหรับการกระทำที่รุนแรงโหดร้ายในยูเครน และว่า "ปูตินต้องการลบยูเครนออกไปจากแผนที่โลกซึ่งจะไม่มีทางประสบความสำเร็จได้ ในทางกลับกัน ยูเครนได้ก้าวขึ้นมาอย่างกล้าหาญและมีเอกภาพ ในขณะที่รัสเซียและปูตินตกเป็นฝ่ายที่กำลังจมดิ่งลง"